ટીમ ઈન્ડિયામાં પૃથ્વી શો ની પસંદગી કોઈના માટે આશ્ચર્યજનક નહોતી પરંતુ જેના નામથી આખી દુનિયા અજાણ હતી તે આજે દુનિયાભરના સમાચારોમાં છવાયેલો છે. 24 વર્ષીય હનુમા વિહારી 19 વર્ષ બાદ આંધ્રપ્રદેશનો પહેલો એવો ખેલાડી બન્યો છે જેને ટીમ ઈન્ડિયામાં જગ્યા મળી છે. તેમની પસંદગી ચોથા અને પાંચમાં ટેસ્ટ માટે કરવામાં આવી છે. એમ એસ કે પ્રસાદ, પૂર્વ ભારતીય વિકેટકિપર અને હાલના મુખ્ય પસંદગીકાર આંધ્રપ્રદેશના છેલ્લા ખેલાડી હતા જેમને ભારતીય ટેસ્ટ ટીમમાં જગ્યા મળી હતી. પ્રસાદે વર્ષ 1999 માં ન્યૂઝીલેન્ડ સામે ડેબ્યુ કર્યુ હતુ.